П Р О Т О К О Л  № 14
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 09.10.2020 г. 

Днес, 09.10.2020 г. /петък/ от 10.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова 

           ЧЛЕНОВЕ:  Боян Новански – зам. председател - отсъства
       Боян Магдалинчев 
	       Стефан Гроздев 
	       Севдалин Мавров 

На заседанието присъстват: експертния сътрудник – Стефка Тодорова, старши експерт-съдебна администрация, експертния сътрудник – Светла Кирилова, старши експерт-съдебна администрация и техническия сътрудник – Мариана Георгиева, сътрудник на комисия.

Д Н Е В Е Н   Р Е Д:

1. ОТНОСНО: Искане рег. индекс ВСС-2539/27.02.2020 г. от председателя на Районен съд – Балчик за увеличаване щатната численост с 3 /три/ щатни бройки за длъжностите: „управител сгради“, „огняр, той и работник, поддръжка сгради“ и „шофьор“ и информации от дирекции: „Бюджет и финанси“ – рег. индекс ВСС-2539/08.06.2020 г. и „Управление на собствеността“ рег. индекс ВСС-2539/12.06.2020 г.  

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТХВЪРЛЯ искането на председателя на Районен съд – Балчик за разкриване на 1 /една/ щ.бр. за длъжността „управител сгради“.
МОТИВИ: Задълженията на служителите, заемащи длъжност „управител сгради“ са свързани със стопанисването и управлението на съдебното имущество и охраната на труда. По длъжностна характеристика съдебният служител, заемащ длъжността „управител сгради“ в ОС-Добрич, при необходимост, трябва да обслужва и районните съдилища в градовете – Добрич, Балчик, Каварна, Генерал Тошево и Тервел. Това решение е изключително разумно, финансово и функционално обосновано, поради което комисията не счита за целесъобразно да разкрива нова щатна бройка за длъжността в РС-Балчик.
1.2. ОТХВЪРЛЯ искането на председателя на Районен съд – Балчик за разкриване на 1 /една/ щ.бр. за длъжността „шофьор“.
МОТИВИ: Съотношението съдебни служителите/съдии в РС-Балчик към момента и ниската натовареност на съда за първото полугодие на 2020 г. – 24,07, при 32,99 средна за районните съдилища, извън областните центрове в страната, позволява функциите за исканата щ.бр. за длъжност „шофьор“ да се съвместяват от други служители, каквато е практиката в повечето районни съдилища, а също и в РС-Балчик до момента или да се извърши трансформация на длъжност. Съгласно решение на Съдийската колегия от 02.06.2020 г., т. 23, нови щатни бройки за съдебни служители ще бъдат отпускани при стриктна преценка от тяхната необходимост.
1.3. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 1 /една/ щ.бр. за длъжност „огняр, той и работник, поддръжка сгради“ по щата на Районен съд – Балчик.
МОТИВИ: Съдебната палата в гр. Балчик е с локално отопление на газ като на всеки етаж са поставени газови котли, които за цялата сграда са общо 6 броя. Съгласно законовите изисквания, обслужването и поддържането на газови котли се извършва от оторизирано лице – огняр, поради което необходимостта от разкриването на нова щатна бройка за длъжността „огняр, той и работник, поддръжка сгради“ за отоплението и поддържането на сградата и двора, следва от закона и не се нуждае от допълнителен мотив. 
Към момента съотношението съдебна администрация/магистрати е 3,75, а след увеличаването на щатната численост с 1 щ.бр. ще бъде – 4,00, при средно 4,02.
Щатната бройка ще бъде взета от РС-Кюстендил, съгласно решения по пр. № 6/20.05.2020 г., т. 8 и № 9/17.06.2020 г., т. 4 на КСА-СК.	

2. ОТНОСНО: Отговор рег. индекс ВСС-774/19.06.2020 г. от председателя на Софийски окръжен съд във връзка със запитване на комисията за сключен граждански договор за длъжността „връзки с обществеността“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Приема за сведение отговора от председателя на Софийски окръжен съд и прилага към преписката по искането.

3. ОТНОСНО: Становище рег. индекс ВСС-4806/19.06.2020 г. от председателя на Районен съд – Червен бряг относно предложение на КСА-СК за съкращаване на 1 /една/ щ.бр. за длъжност „съдебен секретар“. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПОТВЪРЖДАВА решението си по протокол № 8/04.06.2020 г., т. 2.2., за съкращаването на 1 /една/ щ.бр. за длъжност „съдебен секретар“ по щата на Районен съд – Червен бряг.
МОТИВИ: Комисията отчита, че съотношението съдебни служители/магистрати е малко под средното за страната както и това, че действителната натовареност на съда за 2019 г. и за първото полугодие на 2020 г. не е ниска, но същевременно в съда реално работят трима съдии, а четвъртият е командирован. Към настоящия момент е нецелесъобразно в РС-Червен бряг да се запази един свободен щат за длъжност „съдебен секретар“, при наличието на голяма необходимост от разкриване на щатове за съдебни служители в съдилищата и бройката може да бъде дадена за послужване в друг съд. По тези практически съображения комисията не приема становището на председателя на съда и потвърждава решението си за съкращаване. В случай на нужда – при прекратяване на командироването на четвъртия магистрат, щатът за длъжност „съдебен секретар“ в РС-Червен бряг ще бъде възстановен. 
Към момента съотношението съдебна администрация/магистрати в РС-Червен бряг е 3,75, а след  съкращаването на щатната численост с 1 щ.бр. ще бъде – 3,50, при средно 4,02 за РС, извън областните центрове.

4. ОТНОСНО: Уведомление рег. индекс ВСС-544/24.06.2020 г. от председателя на Районен съд – Хасково относно трансформиране на 1 /една/ щ.бр. за длъжност „съдебен секретар“ в „завеждащ служба „Съдебни секретари“ и преназначаване на съдебен служител.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение уведомлението от председателя на Районен съд – Хасково за трансформиране на 1 /една/ щ.бр. за длъжност „съдебен секретар“ в „завеждащ служба „Съдебни секретари“ и преназначаване на съдебен служител.

5. ОТНОСНО: Искане рег. индекс ВСС-6091/24.06.2020 г. от председателя на Районен съд – Варна за увеличаване на щатната численост с 4 /четири/ щ.бр. за длъжност „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Предлага на Съдийската колегия на Висшия съдебен съвет да СЪКРАТИ, на основание чл. 30, ал. 5, т. 8 от ЗСВ 0,5 /половин/ свободна щ.бр. за длъжност „старши специалист-административна дейност“ в Окръжен съд - Ямбол.
МОТИВИ: Ниска натовареност на съда - 6,78 по щат, при 11,99 средна за окръжните съдилища в страната.Високо съотношение служители общо / магистрати - 2,25, при 2,05 средно. Изразено е положително становище от административния ръководител на ОС-Ямбол - рег. индекс ВСС-5160/03.06.2020 г. 
5.2. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 3,5 /три и половина/ щ.бр. за длъжност „чистач“ по щата на Районен съд – Варна. 
МОТИВИ: Работещите в Районен съд – Варна магистрати и съдебни служители са разположени в две сгради с обща площ 4 830 кв.м.  Съдиите и специализираната администрация са в сградата на бул. „Вл. Варненчек“, държавните съдебни изпълнители и съдебната администрация, подпомагаща тяхната работа и част от общата администрация са в сградата на ул. „Ангел Кънчев“, а бюрата „Съдимост“ и „Призовки“ са разположени в помещения, извън посочените. Съдът разполага с 2-ма чистачи, които почистват: съдебни зали, кабинети и деловодства, партер, коридори, стълбища, между-етажни площадки, санитарни помещения, плотове, бюра и повърхности в работните помещения и съдебните зали, предпазни прегради и гишета, поради което на куриерите е възложена и дейността по почистване. След обявяване на пандемията от COVID-19, на посочените служители са възложени допълнителни дейности, свързани с дезинфекцията на сградите през целия ден. 
Понастоящем, съотношението съдебна администрация/магистрати е 2,91, а след увеличаването на щатната численост с 3,5 щ.бр. ще бъде – 2,92, при средно 2,84.
5.3. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки. 
Щатните бройки ще бъдат взети от РС-Червен бряг, ВС-Сливен и РС-Горна Оряховица, съгласно решенията по т. 3 – 1 щ.бр., т. 5.1 – 0,5 щ.бр., т. 22 – 1 щ.бр. и т. 27 – 1 щ.бр. от настоящия протокол.

6. ОТНОСНО: Информация рег. индекс ВСС-5611/25.06.2020 г. от и.д. главен секретар на Висшия съдебен съвет относно запитване за свободните щатни бройки в АВСС.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ОТЛАГА произнасяне по точката до встъпване в длъжност на главния секретар, избран с решение на Пленума на ВСС по протокол № 24/24.09.2020 г.

7. ОТНОСНО: Искане рег. индекс ВСС-6166/25.06.2020 г. от председателя на Окръжен съд – Перник за назначаване на съдебен служител на длъжност „чистач“, освободена м. април 2019 г. и отмяна на указания на КСА-СК по протокол № 6/09.05.2019 г. да не се предприемат действия по назначаване на съдебен служител за длъжността.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТХВЪРЛЯ искането на председателя на Окръжен съд – Перник за назначаване за длъжността „чистач“.
7.2. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да СЪКРАТИ 1 /една/ щ.бр. за длъжност „чистач“ по щата на Окръжен съд – Перник.
МОТИВИ: ОС-Перник разполага с 3 щ.бр. за длъжност „чистач“, от които 1 свободна от м. април 2019 г. Съотношението съдебни служители/магистрати в ОС-Перник е малко под средното за страната. Председателят на съда мотивира искането си с епидемиологичната обстановка в страната и необходимостта от ежедневно поддържане на хигиената на помещенията, но в тези условия и изисквания във връзка с противоепидемичните мерки, са поставени всички съдилища от страната, а в някои дори няма щат за „чистач“ като ОС-Разград например, а в други съдилища има по-голяма необходимост от допълнителни щ.бр. за чистачи. Комисията счита, че би могло да се помисли за вътрешна трансформация и/или обединяване на усилията по осигуряване на необходимата хигиена в частта за общите части и общо ползваните помещения с другите органи на съдебна власт в съдебната палата. 
Към момента съотношението съдебна администрация/магистрати е 2,00, а след съкращаването на щатната численост с 1 щ.бр. ще бъде – 1,93, при средно 2,07 за окръжните съдилища в страната.
7.3. ИЗПРАЩА решението на председателя на Окръжен съд – Перник за становище, което да изпрати в тридневен срок след получаване на решението.
7.4. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки. 

8. ОТНОСНО: Уведомление рег. индекс ВСС-6332/01.07.2020 г. от председателя на Районен съд – Панагюрище за назначаване на съдебен служител на длъжност „главен счетоводител“ след проведен конкурс и запитване за ранг относно запазването му след преназначаването на съдебен служител от един орган на съдебната власт в друг.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. Поставеният от председателя на Районен съд – Панагюрище въпрос е уреден в Правилника за администрацията в съдилищата, чл. 151. Касае се за преместване по реда на чл. 343, ал. 2 от Закона за съдебната власт, а в настоящия случай – и за лице, което е  изпълнявало ръководна длъжност в друг орган на съдебната власт. 

9. ОТНОСНО: Извлечение от протокол № 8/12.06.2020 г., т. 7.2. на комисия „Съдебна карта, натовареност и съдебна статистика“ относно искане рег. индекс ВСС-268/29.05.2020 г. от председателя на Районен съд – Варна за разкриване на щатни бройки за съдии или алтернативно, разкриване на щатни бройки за съдебни помощници.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. Приема за сведение извлечение от протокол № 8/12.06.2020 г., т. 7.2. на комисия „Съдебна карта, натовареност и съдебна статистика“ относно искане рег. индекс ВСС-268/29.05.2020 г. от председателя на Районен съд – Варна за разкриване на щатни бройки за съдии или алтернативно, разкриване на щатни бройки за съдебни помощници.
9.2. ОТХВЪРЛЯ искането от председателя на Районен съд – Варна за увеличаване на щатната численост със съдебен помощник, отправено алтернативно на искането за увеличаване на щата със съдии.
МОТИВИ: Искането от председателя на РС-Варна, т. 5 за разкриване на щ.бр. за длъжност „съдебен помощник“ е алтернативно – в случай, че не бъде удовлетворено разкриването на нови щатни бройки за съдии, което видно от решение на Пленума на ВСС по протокол № 24/24.09.2020 г., е удовлетворено. 

10. ОТНОСНО: Искане рег. индекс ВСС6396/02.07.2020 от председателя на Районен съд – Перник относно увеличаване щатната численост с 1 /една/ щ.бр. за длъжност „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. Предлага на Съдийската колегия на Висшия съдебен съвет, на основание чл. 30, ал. 5, т. 8 от ЗСВ да РАЗКРИЕ 1 /една/ щ.бр. за длъжност „чистач“ по щата на Районен съд – Перник. 
МОТИВИ: Съдебната палата в гр. Перник е седеметажна сграда, в която се помещават: АдмС-Перник – 24 щ.бр., ОС-Перник – 45 щ.бр., РС-Перник – 76 щ.бр., ОП-Перник – 24,5 щ.бр. и РП-Перник – 32 щ.бр. Щатовете за чистачи в изброените съдилища са следните: АдмС-Перник – 2 щ.бр., ОС-Перник – 3 щ.бр. и РС-Перник – 2 щ.бр. Видно от данните, Районен съд – Перник е с най-голяма щатна численост и разполага с два етажа в сградата, а също ползва и част от партерния, където се намират три големи съдебни зали и помещение за служба „Регистратура“, всичко с обща площ 2 212 кв.м. Натовареността на съда по щат е изключително висока – на трето място сред всички районни съдилища в страната за първото полугодие на 2020 г. и след преглед на щатното разписание, комисията счита, че няма възможност за прилагане на вътрешна трансформация или съвместяване в този съд. След възникване на епидемията от COVID-19, въвеждането на извънредно положение и свързаните с това противоепидемични мерки са довели до допълнителни дейности по почистване и  дезинфекциране на помещенията, поради което е бил изготвен график, включващ всички ОСВ в сградата за хигиенизиране на външните площи пред и около Съдебната палата.
 Към момента съотношението служители/магистрати е 2,14, а след увеличаването на щатната численост с 1 щ.бр. ще бъде – 2,19, при средно 2,84 за РС в областните центрове в страната.
Съкратената бройка от ОС-Перник – т.7 от настоящия протокол ще бъде разкрита в РС-Перник.

11. ОТНОСНО: Уведомление рег. индекс ВСС-6543/06.07.2020 г. от председателя на Районен съд – Търговище за прекратено трудово правоотношение със съдебен служител и искане на съгласие за провеждане на конкурс за овакантената длъжност за „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. Приема за сведение уведомлението от председателя на Районен съд – Търговище за прекратено трудово правоотношение със съдебен служител на длъжност за „съдебен секретар“.
11.2. НЕ ДАВА СЪГЛАСИЕ за провеждане на конкурс за 1 /една/ свободна щ.бр. за длъжност „съдебен секретар“.
11.3. Предлага на Съдийската колегия на основание чл. 30, ал. 5, т. 8 от ЗСВ, да СЪКРАТИ 1 /една/ свободна щ.бр. за длъжност „съдебен секретар" в Районен съд – Търговище.
МОТИВИ: Комисията счита, че РС-Търговище би могъл да се справи с наличния състав без един щат за „съдебен секретар“, който е свободен, въпреки увеличения обем работа за съдебните служители във връзка с въвеждането и експлоатацията на ЕИСС, тъй като натовареността на съда с дела е трайно ниска.

За първото полугодие на 2020 г. РС-Търговище е на последно място по показател „действителна натовареност“ – 29,42, при 56,81 средна за районните съдилища в областните центрове. С писмо изх. № ВСС-5160/02.06.2020 г. е направено запитване до председателя за съкращаване на 1 свободна щ.бр. за длъжност „съдебен деловодител“ предвид ниската натовареност и съотношението на служители към магистрати в съда. С писмо рег. индекс ВСС-5160/10.06.2020 г. е изразено несъгласие, въпреки което комисията счита, че следва да съкрати посочената щатна бройка. С 24 щ.бр. съдебна администрация  РС-Търговище би могъл да се справи, а щатната бройка ще бъде преместена в друг нуждаещ се съд. 
Към момента съотношението съдебна администрация/магистрати е 2,78, а след съкращаването на щатната численост с 1 щ.бр. ще бъде – 2,67, при средно 2,84 за ОС в областните центрове в страната. При реална необходимост от бройката, тя ще бъде възстановена в щата на съда.
11.4. ИЗПРАЩА решението на председателя на Районен съд - Търговище за становище, което да изпрати в тридневен срок след получаване на решението.
11.5. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки. 

12. ОТНОСНО: Възражение рег. индекс ВСС-6641/07.07.2020 г. от г-жа Ваня Чолакова относно провеждането на конкурс за длъжност „съдебен деловодител“ в Районен съд – Мадан.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ИЗПРАЩА възражението от г-жа Ваня Чолакова на председателя на Окръжен съд – Смолян, за сведение и на Районен съд – Мадан, по компетентност.

13. ОТНОСНО: Уведомления: рег. индекс ВСС-6757/09.07.2020 г. и рег. индекс ВСС-6757/09.09.2020 г. от председателя на Районен съд – Харманли относно обявяването на конкурс и назначаване на съдебен служител на длъжност „чистач“ при условията на чл. 68, ал. 1, т. 1 със срок на изпитване.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. Приема за сведение уведомленията от председателя на Районен съд – Харманли относно обявяването на конкурс за длъжността „чистач“ и назначаване на съдебен служител на длъжност „чистач“ при условията на чл. 68, ал. 1, т. 1 със срок на изпитване.

14. ОТНОСНО: Уведомление рег. индекс ВСС-6962/14.07.2020 г. и писмо рег. индекс ВСС-5354/17.07.2020 г. от председателя на Софийски окръжен съд за обявен конкурс за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

14.1. Приема за сведение уведомлението от председателя на Софийски окръжен съд за обявен конкурс за длъжност „съдебен секретар“.
14.2. Обръща внимание на председателя на Софийски окръжен съд, че следва да спазва решенията на Висшия съдебен съвет относно кадровата обезпеченост на съдилищата.

15. ОТНОСНО: Уведомление рег. индекс ВСС-7240/20.07.2020 г. от председателя на Районен съд – Малко Търново за прекратяване на трудово правоотношение със съдебен служител поради придобиване право на пенсия за осигурителен стаж и възраст и назначение до провеждане на конкурс при условията на чл. 68, ал. 1, т. 4.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

15.1. Приема за сведение уведомлението от председателя на Районен съд – Малко Търново.

16. ОТНОСНО: Уведомление рег. индекс ВСС-4472/20.07.2020 г. от председателя на Районен съд – Кюстендил относно предприети мерки за вътрешно преназначаване на съдебен служител на длъжност „съдебен секретар“ в „завеждащ служба „Съдебни секретари“, той и съдебен секретар във връзка с решение на КСА-СК по протокол 9/17.06.2020 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

16.1. Приема за сведение уведомлението от председателя на Районен съд – Кюстендил за вътрешно преназначаване на съдебен служител на длъжност „съдебен секретар“ в „завеждащ служба „Съдебни секретари“, той и съдебен секретар.

17. ОТНОСНО: Искане рег. индекс ВСС-8562/21.08.2020 г. от председателя на Районен съд – Кюстендил за увеличаване на щатната численост с 1 щ.бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

17.1. ОТХВЪРЛЯ искането от председателя на Районен съд – Кюстендил за разкриване на 1 /една/ щ.бр. за длъжността „съдебен деловодител“. 
МОТИВИ: С решението си по протокол 06/20.05.2020 г. комисията е предложила съкращаване на една свободна щ.бр. за длъжност „съдебен секретар“ като след изразено отрицателно становище от председателя, КСА-СК е потвърдила решението си – протокол  № 9/17.06.2020 г. поради ниската натовареност и високото съотношение служители/магистрати, дори и след съкращаването на посочената бройка. Комисията отчита, че след въвеждането на ЕИСС работата на деловодителите е увеличена, но това важи не само за РС-Кюстендил, а за всички съдилища. Предвидено е увеличаване на щатната численост на съдилищата със съдебна администрация, но това засега не е финансово обезпечено, поради което КСА-СК отказва искането към момента.

18. ОТНОСНО: Искане рег. индекс ВСС-7564/27.07.2020 г. от председателя на Районен съд – Дулово за увеличаване на щатната численост с 1 щ.бр. за длъжност „системен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

18.1. ОТХВЪРЛЯ искането от председателя на Районен съд – Дулово за разкриване на 1 /една/ щ.бр. за длъжността „системен администратор“.
МОТИВИ: Предвид високото съотношение съдебни служители/магистрати – 6,50, което е доста над средното за районните съдилища извън областните центрове в страната – 4,02 и ниската натовареност – 32,61, при 43,41 средна, Комисията препоръчва на председателя на Районен съд – Дулово да прецени възможността за вътрешна оптимизация и да предприеме действия за трансформация от наличния ресурс на съдебната администрация.

19. ОТНОСНО: Искане рег. индекс ВСС-6663/28.07.2020 г. от председателя на Районен съд – Русе за увеличаване на щатната численост с 2 щ.бр. за длъжностите: „съдебен деловодител“ в служба „Регистратура“ и „съдебен секретар“ за обезпечаване дейността, свързана с ЕПЕП.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

19.1. ОТХВЪРЛЯ искането  от председателя на Районен съд – Русе за разкриване на 2 /две/ щатни бройки за длъжностите: „съдебен деловодител“ в служба „Регистратура“ и „съдебен секретар“.
МОТИВИ: 
1.	Комисията констатира, че в Районен съд – Русе е въведен екипен 
модел на работа и оптимално разпределение на администрацията по начина, посочен в искането, който начин Комисията адмирира. В доста по-ниски съотношения обаче, районни съдилища извършват дейността по създаване на електронни папки от много по-ранен период.
2. Районен съд – Русе е с натовареност под средната за страната, а съотношението съдебни служители/магистрати е около средното за страната. Това означава, че съдебната администрация в РС-Русе би следвало да се справя с посоченото, ново за тях задължение без изключително допълнително натоварване.
3. Предвид въведената ЕИСС и предстояща експлоатация навсякъде, всички съдилища ще имат необходимост от увеличаване щатната численост на специализираната администрация. Към момента обаче липсва финансова възможност за това, поради което КСА-СК отказва искането за увеличаване на щата за администрация на Районен съд – Русе.

20. ОТНОСНО: Искане рег. индекс ВСС-7690/29.07.2020 г. от председателя на Административен съд – Разград на становище относно преместването на съдебен служител от Районна прокуратура – Разград в АдмС-Разград и изплащането на сума за облекло.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

20.1. ИЗПРАЩА искането от председателя на Административен съд – Разград на дирекция „Бюджет и финанси“, по компетентност.

21. ОТНОСНО: Искане рег. индекс ВСС-5157/30.07.2020 г. от председателя на Административен съд – Кюстендил за съгласие съдебните служители, придобили право на пенсия за осигурителен стаж и възраст да останат на работа до края на 2020 г., след което да бъде проведен конкурс за заемане на 2 /две/ щ.бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

21.1. НЕ ВЪЗРАЗЯВА по искането на председателя на Административен съд – Кюстендил относно оставането на работа до края на 2020 г. на съдебни служители, придобили право на пенсия за осигурителен стаж и възраст. 
МОТИВИ: Действителната натовареност на АдмС-Кюстендил –  21,36 е над средната за административните съдилища в страната, която е 18,99. На единия съдебен служител, придобил право на пенсия за осигурителен стаж и възраст, са възложени и допълнителни функции. Предвид условията на пандемия, трудното организиране и провеждане на конкурси и краят на отчетната година, комисията дава съгласие по направеното от председателя искане.

22. ОТНОСНО: Предоставяне на информация рег. индекс ВСС-7874/03.08.2020 г. от председателя на Военен съд – Сливен относно настъпили кадрови промени – прекратяване на трудовото правоотношение със съдебния служител, заемащ длъжността „съдебен деловодител“ и преназначаване на съдебния архивар на освободената длъжност и искане на съгласие за обявяване на конкурс.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

22.1. НЕ ДАВА СЪГЛАСИЕ за провеждане на конкурс за 1 /една/ свободна щ.бр. за длъжност „съдебен архивар“ във Военен съд – Сливен.
22.2. Предлага на Съдийската колегия да СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен архивар“ във Военен съд – Сливен.
МОТИВИ: Функциите на съдебен архивар могат да се съвместяват от съдебен деловодител или съдебен секретар. Съотношението съдебни служители/магистрати е два пъти по-високо от средното за окръжните съдилища в страната, а натовареността на съда, макар да е най-висока за военните съдилища, е много под средната за окръжните съдилища в страната. 
Към момента съотношението съдебна администрация/магистрати е 4,50, а след съкращаването на щатната численост с 1 щ.бр. ще бъде – 4,00.
22.3. ИЗПРАЩА решението на председателя на Военен съд – Сливен за становище, което да изпрати в тридневен срок след получаването на решението.
22.4. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки. 

23. ОТНОСНО: Становища рег. индекси ВСС-6782/09.07.2020 г. и ВСС-6782/10.08.2020 г. от председателя на Окръжен съд – Кюстендил по протокол № 6 /20.05.2020 г.,  т. 9 за съкращаването на 1 свободна щ.бр. за длъжност „съдебен секретар/съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

23.1. Приема за сведение становищата от председателя на Окръжен съд – Кюстендил.
23.2. ОТМЕНЯ решението си по протокол № 6/20.05.2020 г., т. 9.2. за съкращаването на 1 /една/ свободна щ.бр. за длъжност „съдебен секретар“ / „съдебен деловодител“ в Окръжен съд – Кюстендил.
МОТИВИ: Предложението е обосновано от гледна точка на оптимизация и стремеж към качествена съдебна администрация и ефективно подпомагане на съдиите, но уважаването му би било несъответстващо на натовареността на съда. Съдът разполага с 33 щ.бр. за съдебни служители и 14 щ.бр. за магистрати, от които 3 свободни. В становището си председателят на ОС-Кюстендил изтъква, че съдебен помощник трябва да има в съдилищата, в които има незаети щатни бройки за съдии. Натовареността на съда за последните три години е под средната за окръжните съдилища в страната, поради което комисията счита, че не е целесъобразно назначаването на още един съдебен помощник, тъй като вече има 1 щ.бр. за длъжността. 
Комисията отменя решението си по протокол № 6/2020 г., за съкращаването на 1 /една/ свободна щ.бр. за длъжност „съдебен секретар“ / „съдебен деловодител“ в ОС-Кюстендил предвид въведената ЕИСС, основната тежест за нормалното  функциониране на която, както и това на съда, поемат и ще поемат занапред съдебните служители.

24. ОТНОСНО: Отговор рег. индекс ВСС-8/14.08.2020 г. от председателя на Районен съд – Трявна в изпълнение на указания на КСА по протокол № 9/17.06.2020 г., за предприемане на действия за прекратяване на трудовото правоотношение със съдебния служител на длъжност „съдебен архивар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

24.1. Приема за сведение уведомлението от председателя на Районен съд – Трявна за прекратяване на трудовото правоотношение със съдебния служител на длъжност „съдебен архивар“.

25. ОТНОСНО: Искане рег. индекс ВСС-8876/31.08.2020 г. от председателя на Районен съд – Ихтиман за увеличаване на щатната численост с 1 щ.бр. за длъжност „призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

25.1. Предлага на Съдийската колегия да РАЗКРИЕ, на основание чл. 30, ал. 5, т. 8 от ЗСВ, 1 /една/ щ.бр. за длъжност „призовкар“, в Районен съд – Ихтиман.
МОТИВИ: Натовареността на съда за първото полугодие на 2020 г. е  изключително висока – на 7-мо място за районните съдилища, извън областните центрове в страната. Действителната натовареност е 60,89, при 39,63 средна, а по щат – 45,67, при 32,99 средна за РС, извън областните центрове. Въвеждане на ЕИСС в експлоатация, процесът по призоваване и високата натовареност на съда, правят невъзможно извършването на дейността само от един призовкар, поради което комисията счита, че е налице необходимост от разкриването на още един щат за длъжността. Към момента съотношението съдебна администрация/магистрати е 4,25, а след увеличаването на щатната численост с 1 щ.бр. за длъжност „призовкар“ ще бъде – 4,50, при средно 4,02 за РС, извън областните градове в страната.
Свободната щатната бройка в РС-Търговище ще бъде съкратена съгласно решението по  т. 11 от настоящия протокол.

26. ОТНОСНО: Искане рег. индекс ВСС-9217/09.09.2020 г. от председателя на Районен съд – Поморие относно разрешение за оставане на работа до 31.12.2020 г. на съдебен служител, придобил право на пенсия за осигурителен стаж и възраст.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

26.1. ДАВА СЪГЛАСИЕ по искането на председателя на Районен съд – Поморие относно оставането на работа до 31.12.2020 г. на съдебен служител, придобил право на пенсия за осигурителен стаж и възраст. 
МОТИВИ: Предвид внедряването на ЕИСС без период на адаптиране и необходимостта от компетентна специализирана администрация за работа със системата, обучаването на нов за съда съдебен служител ще затрудни дейността на РС-Поморие, чиято действителна натовареност – 39,72 за първото полугодие на 2020 г. е около средната за районните съдилища извън областните центрове в страната – 39,63. Комисията счита, че е целесъобразно предстоящият за пенсиониране служител да остане на работа до 31.12.2020 г.

27. ОТНОСНО: Уведомление рег. индекс ВСС-9275/10.09.2020 г. от председателя на Районен съд – Горна Оряховица за прекратяване на трудово правоотношение, считано от 03.09.2020 г., със служител на длъжност „съдебен деловодител“, поради придобиване право на пенсия за осигурителен стаж и възраст и преназначаване на съдебен секретар на освободената длъжност.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

27.1. Приема за сведение уведомлението от председателя на Районен съд – Горна Оряховица за прекратяване на трудово правоотношение, считано от 03.09.2020 г., със служител на длъжност „съдебен деловодител“, поради придобиване право на пенсия за осигурителен стаж и възраст и преназначаване на съдебен секретар на освободената длъжност.
27.2. Предлага на Съдийската колегия ДА СЪКРАТИ, на основание чл. 30, ал. 5, т. 8 от ЗСВ, 1 /една/ свободна щ.бр. за длъжност „съдебен деловодител“, в Районен съд – Горна Оряховица.
МОТИВИ: РС-Горна Оряховица е с ниска натовареност – 30,40, при 39,63 средно за районните съдилища извън областните центрове в страната за първото полугодие на 2020 г., което е трайна тенденция: за 2019 г. – 30,88, при 37,43 средна; за 2018 г. – 30,85, при 37,11. Макар и съотношението съдебни служители общо/магистрати да е по-ниско от средното за страната, комисията счита, че съдът може да се справи  с наличния щат и вътрешен ресурс от съдебна администрация и без 1 щ.бр.  „съдебен деловодител“. 
Към момента съотношението служители/съдии е 3,10, а след съкращаването на 1 щ.бр. ще бъде 3,00. 
27.3. ИЗПРАЩА решението на председателя на Районен съд – Горна Оряховица за становище, което да изпрати в тридневен срок след получаването на решението.
27.4. След евентуално положително решение на Съдийска колегия, да се уведоми дирекция „Бюджет и финанси“ за коригиране на бюджетните сметки.

28. ОТНОСНО: Искане рег. индекс ВСС-9528/18.09.2020 г. от председателя на Върховния административен съд за разкриване на една щатна бройка за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

28.1. Предлага на Съдийската колегия да разреши заемането на 1 /една/ щ.бр. от длъжностите „съдебен помощник“, разпределени по щата на Върховния административен съд, представляваща една от петте щ.бр. за длъжност „съдебен помощник“, разкрити в щата на съда, съгласно т. 22 от решение по протокол № 8/10.03.2020 г. на СК на ВСС:

„22.1. РАЗКРИВА, на основание чл. 30, ал. 5, т. 8 от ЗСВ, 14 (четиринадесет) щ.бр. във Върховен касационен съд, Върховен административен съд, Административен съд - Хасково и Софийски районен съд за съдебни служители в съдилищата, както следва:
-	Върховен касационен съд - 5 (пет) щ.бр. за длъжност „съдебен помощник“;
-	Върховен административен съд - 5 (пет) щ.бр. за длъжност „съдебен помощник“;
-	Административен съд - Хасково - 2 (две) щатни бройки: 1 (една) щ.бр. за длъжност „съдебен деловодител“ и 1 (една) щ.бр. за длъжност „съдебен секретар“;
-	Софийски районен съд - 2 (две) щ.бр. за длъжност „съдебен помощник“.
22.2. НАЛАГА мораториум по отношение запълване на новоразкритите щатни бройки за ВКС, ВАС и Софийски районен съд, които при необходимост да бъдат преразпределени от Комисия „Съдебна администрация“ - СК в съдилища с висока натовареност и необходимост.“

МОТИВИ: Във връзка с промените в Закона за мерките срещу изпиране на пари, Закона за мерките срещу финансирането на тероризма и правилниците за прилагането им със заповед на председателя на ВАС са утвърдени нови правила в съответствие с изискванията. Нормативно, предвидените задължения са с разнороден характер и включват дейности като: създаване и поддържане на регистри и актуална информация, проучване и оценка на съконтрахентите на ВАС в определени хипотези, оценка на риска, организация и провеждане на обучения, взаимодействие с органите на ДАНС, МВР, разкриване на информация относно съмнителни операции, сделки и клиенти, дейности от правно-разпоредителен характер и др. като в повечето хипотези изпълнението на отделните задължения е обвързано със срок и подчинено на изискване на спазване на форма при изпълнението му. Поради изложеното в искането от председателя на ВАС Комисия „Съдебна администрация“ към Съдийската колегия счита, че е налице необходимост от служител.
28.2. Изпраща решението по т. 28.1. на комисия „Бюджет и финанси“ на ВСС, за становище по финансовата обезпеченост.
28.3. След получаване на становище от комисия „Бюджет и финанси“, внася решението на Съдийска колегия.

29. ОТНОСНО: Искане рег. индекс ВСС-9652/23.09.2020 г. от председателя на Районен съд – Лом относно разрешение за оставане на работа на съдебен служител на длъжност „съдебен секретар“, придобил право на пенсия за осигурителен стаж и възраст и за обявяване на конкурс за свободната длъжност.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

29.1. НЕ ВЪЗРАЗЯВА по искането от председателя на Районен съд – Лом за оставане на работа на съдебен служител на длъжност „съдебен секретар“, придобил право на пенсия за осигурителен стаж и възраст, до провеждане на конкурс.
МОТИВИ:. Районен съд – Лом е на второ място по натовареност в страната за районните съдилища извън областните центрове в страната. Действителната натовареност е 77,68, при 39,63 средно.  

30. ОТНОСНО: Запитване рег. индекс ВСС-9851/29.09.2020 г. от председателя на Районен съд – Бургас относно провеждане на конкурс за длъжност „касиер, и.ф. домакин“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

30.1. Въпросът е от компетентността на председателя на Районен съд – Бургас.

31. ОТНОСНО: Уведомление рег. индекс ВСС-10011/01.10.2020 г. от председателя на Районен съд – Троян за извършена трансформация на 1 /една/ щ.бр. за длъжността „човешки ресурси“ в „административен секретар“, считано от 01.10.2020 г.
 
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

31.1. Приема за сведение уведомлението от председателя на Районен съд – Троян за извършената трансформация на длъжността „човешки ресурси“ в „административен секретар“, считано от 01.10.2020 г.
Длъжността „административен секретар“ е финансово обезпечена.

32. ОТНОСНО: Искане рег. индекс ВСС-10202/06.10.2020 г. от председателите на Районен съд – Брезник и Районен съд – Трън за сключване на граждански договор с главния счетоводител на РС-Трън поради предстоящо, дълго отсъствие на главния счетоводител на РС-Брезник.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	32.1. ДАВА СЪГЛАСИЕ на председателя на Районен съд – Брезник да сключи граждански договор с главния счетоводител на РС-Трън до завръщане на работа на съдебния служител на длъжност „главен счетоводител“ в РС-Брезник.

ПРЕДСЕДАТЕЛ 
НА КОМИСИЯТА:   		/п/	 
 				   БОРЯНА ДИМИТРОВА

ЧЛЕНОВЕ:

БОЯН МАГДАЛИНЧЕВ ....../п/................

СТЕФАН ГРОЗДЕВ .........../п/...................

СЕВДАЛИН МАВРОВ ....../п/...................